[{"text_idx": "#000001", "text": "Archives de cate\u0301gorie : Novaj\u0302oj"}, {"text_idx": "#000002", "text": "Konferenco de \u201cCouncil of European Studies\u201d"}, {"text_idx": "#000003", "text": "Merkredo la 23-an de junio, kadre de la c\u0302i-jara konferenco de \u201cCouncil of European Studies\u201d pri utopioj kaj distopioj [Europeanists Europe\u2019s Past, Present, and Future: Utopias and Dystopias] okazos la jena sesio pri la Esperanto-movado:"}, {"text_idx": "#000004", "text": "Lingvaj Praktikoj en Transnaciaj Kuntekstoj"}, {"text_idx": "#000005", "text": "La retejo por komencantoj UEA-facila aperigis artikolon pri la Universala Ligo, fondita en Nederlando en 1942. Tuj postmilite la organizaj\u0302o fondis mondfederacian civitanan bank- kaj pagosistemon kies celo estis funkciigi sendependan stabilan spezounuojn por tutmonda uzo. En la 1950-aj jaroj Universala Ligo havis g\u0302is 15.000 membrojn kaj dum jardekoj emisiis serion da moneroj."}, {"text_idx": "#000006", "text": "Inter la artikoloj baldau\u0306 aperontaj en Monato, aperas Vivatesto de Garbhan MacAoidh, tradukisto kaj verkisto en la skotgaela lingvo. Naskita el skotaj gepatroj en Bolivio en 1929, li travivis la hispanan militon en Hispanio kaj Portugalio, kaj la duan mondmiliton en Glasgovo. Li poste log\u0302os en Kanado, Germanio, Skotlando, Argentino, Irlando..."}, {"text_idx": "#000007", "text": "C\u0302e la bloga retejo de la itala enciklopedio Treccani, fondita en 1925, aperas intervjuo al Javier Alcalde, kunredaktanto de Militrakonto. Li prezentas la lastajn evoluojn de la studoj pri la historio de esperanto, kiuj aktuale transiras de tradicia interlingvistiko al sociaj sciencoj."}, {"text_idx": "#000008", "text": "La 30-an de decembro 2020 forpasis Eduardo Vivancos en Toronto, urbo en kiu li log\u0302is ekde 1954. Li ag\u0302is 100 jaroj. Plurfoje li aperis en Militrakonto. Ekzemple en teksto pri Sens\u0302tatano, kie oni rakontis lian agadon kiel c\u0302efredaktoron de tiu esperantlingva organo de Junul-Anarkista Internacio. Ankau\u0306 en 2019, okaze de SAT-kongreso en lia naskig\u0302urbo, ni prezentis aron da programeroj pri la hispana milito (1936-39), en kiuj oni homag\u0302is lin diversmaniere. Ripozu pace."}, {"text_idx": "#000009", "text": "Sennacieca Revuo flegas historiajn temojn"}, {"text_idx": "#000010", "text": "Militrakonto ankau\u0306 en naciaj revuoj"}, {"text_idx": "#000012", "text": "La Peterburga Biblioteko estas privata projekto de Anatolo Sidorov kiu kolektas kopiojn de verkoj ligitaj al Esperanto au\u0306 verkitaj de esperantistoj, eldonitaj ekde la 1890-a jaro g\u0302is nun. G\u0302i disponigas multajn rarajn dokumentojn kiel Adresaro de la personoj, kiuj ricevas la Gazeton \u00ab Esperantisto \u00bb au\u0306 la \u00ab Bibliotekon de la lingvo Esperanto \u00bb (1895) au\u0306 Libro por tendarano, SEJT-18 en Tih\u0302vin (1976). La ciferecitaj eldonaj\u0302oj (bedau\u0306rinde sen fontindiko) trovig\u0302as c\u0302e la iniciatinto, c\u0302e la S\u0302tata Biblioteko de Peterburgo au\u0306 c\u0302e aliaj konservejoj. La volumoj (c\u0302u pdf-ciferecitaj c\u0302u en versio word-ocr) estas rekte els\u0302uteblaj de la retejo de Rusia Esperantista-Unio : "}, {"text_idx": "#000013", "text": "En sia retejo, la tradukisto A. Z. Formann aperigis propran tradukon al la angla kaj deklamadon en ambau\u0306 lingvoj de du primilitaj poemoj de la fama beletristo Ka\u0301lma\u0301n Kalocsay (1891-1976). Verkita dummilite la poemciklo Tra la s\u0302tormo aperis en la festlibro Ora Duopo : Jubilea libro pri Julio Baghy kaj Kolomano Kalocsay (Budapes\u0302to, 1966)."}, {"text_idx": "#000014", "text": "\u201cEn c\u0302i murdepoko\u201d (Murder Age)"}, {"text_idx": "#000015", "text": "\u201cAl kaptita amiko\u201d (To a Friend in a POW Camp)"}, {"text_idx": "#000017", "text": "G\u0302is la mezo de aprilo 2021 viziteblas en Barcelono ampleksa ekspozicio pri la Komisarejo pri Propagando de la kataluna registaro dum la hispana milito (1936-1939). Respondecas Ester Boquera, kiu verkis por Militrakonto la tekston prie Propagandi la Respublikon. La ekspozicio enhavas tutan sekcion pri la esperanta agado kadre de tiu komisarejo. Sekve multaj amaskomunikiloj menciis Esperanton en siaj novaj\u0302oj, ofte montrante la faman afis\u0302on Kion vi faras por eviti tion?, kiu ankau\u0306 montrig\u0302as en la ekspozicio."}, {"text_idx": "#000018", "text": "A transnational look at WW II."}, {"text_idx": "#000019", "text": "Militrakonto est le carnet de bord d\u2019une recherche sur l\u2019imaginaire transnational de la seconde guerre mondiale a\u0300 travers les sources en espe\u0301ranto.\nAfrikaans \u2013 \u0627\u0644\u0639\u0631\u0628\u064a\u0629 \u2013 Bahasa Indonesia \u2013 Catala\u0300 \u2013 Deutsch \u2013 Espan\u0303ol \u2013 Esperanto \u2013 English \u2013 Franc\u0327ais \u2013 \u05e2\u05b4\u05d1\u05b0\u05e8\u05b4\u05d9\u05ea \u2013 Italiano \u2013 \u65e5\u672c\u8a9e \u2013 Magyarul \u2013 Po polsku \u2013 Portugue\u0302s \u2013 \u0420\u0443\u0441\u0441\u043a\u0438\u0438\u0306"}, {"text_idx": "#000020", "text": "\u201cRealisma kaj vera rakonto\u201d pri la mondo: La alveturado de Lucien Pe\u0301raire orienten (1928-1932)De arda kredanto al disidentoLa malmilito de svisa esperantistoLa taksiisto kaj la nau\u0306 krucoj"}]